Turnéteatret i Trøndelag

Turnéteatret i Trøndelag, inntil april 2017 Nord-Trøndelag Teater, er et teater som eies av Trøndelag fylkeskommune og har base i Verdal. Det skal produsere og formidle profesjonell scenekunst i fylket. Det er også et kompetansesenter som yter bidrag til lokale teatermiljøer, for å utvikle fylkets amatørteatre.

Den 1. juni 2023 tiltrådte Arne Fagerholt stillingen som teatersjef ved Turnéteatret. Han etterfulgte Nora Evensen, som tiltrådte som teatersjef ved Brageteatret fra samme dato.
 Historie 

 Oppstarten 
Historien til Turnéteatret i Trøndelag startet ved etableringen av Nord-Trøndelag Teaterverksted i 1983. De første ansatte var Arnulf Haga og Ragnhild Vannebo. Formålet til teaterverkstedet var å bidra til kvalitetsheving av amatørteatret gjennom kontakt med profesjonelle teaterarbeidere.

 Navneendring og status som regionteater 
I 1996 ble navnet endret til Nord-Trøndelag Teater. Bakgrunnen for dette var å forberede grunnen for etableringen av et profesjonelt regionteater med status og finansiering på lik linje med landets øvrige regionteatre. I statsbudsjettet for 2008 fikk Nord-Trøndelag Teater endelig status og region-/landsdelsinstitusjon. Den 1. januar 2010 ble Nord-Trøndelag Teater AS etablert som et aksjeselskap heleid av Nord-Trøndelag fylkeskommune.

Fra 2014 ble Nord-Trøndelag Teater en del av statens funksjonsfordelingssystem, hvor staten og fylkeskommunen bidrar med henholdsvis 70 % og 30 % av den offentlige støtten til teatret.

 Nytt teaterhus i Verdal 
Like før jul i 2014 ble det fattet vedtak i fylkestinget og i Verdal kommune om husleiegaranti for nytt teaterhus for Nord-Trøndelag Teater. I september 2015 ble grunnstein til teaterhuset lagt ned og byggingen av teaterhuset påbegynt. Det nye teaterhuset åpnet 9. september 2017.

 Ny navneendring 
I forbindelse med sammenslåingen av fylkene Nord-Trøndelag og Sør-Trøndelag endret teatret navn fra Nord-Trøndelag Teater til Turnéteatret i Trøndelag 26. april 2017.

 Teatersjefer 

 2004–2009: Anderz Døving«Ferdig uten ansattes tillit»; Adresseavisen 07.02.2009
 2009–2011: Liv Hege Nylund«Nylund ny teatersjef», Romerikes Blad 18.02.2009
 2011–2015: Ketil Kolstad«Ny sjef - ny form - nytt innhold»; Trønder-Avisa 29.04.2011
 2015–2023 Nora Evensen
 2023–: Arne Fagerholt

 Referanser 

 Eksterne lenker 


Kategori:Kultur i Trøndelag
Kategori:Etableringer i 1983
Kategori:Teatre i Norge
Kategori:Kultur i Verdal